Seun (17) met mes vermoorArgieffoto Sers. Kelebogile Moleko, woordvoerder van die polisie, het gesê die seun is Dinsdag met ’n mes gesteek en later in ŉ hospitaal oorlede. Volgens Moleko is die polisie na ŉ straat in Lethabong ontbied nadat inwoners gekla het oor rusverstoring deur ŉ groep mense. “Met die polisie se aankoms op die toneel was daar ŉ man wat in sy kuit gesteek is. Hy het die polisie meegedeel dat nog ŉ slagoffer gesteek is en na ŉ kliniek geneem is vir behandeling.” Volgens Moleko het die beamptes ŉ 18-jarige verdagte in hegtenis geneem. Hy is van moord aangekla en sal na verwagting Donderdag in die Bafokeng-landdroshof verskyn. Volgens Moleko is daar nog nie vasgestel of die voorval met bendegeweld verband hou nie.